CELEX: 32020R0478
Language: lv
Date: 2020-04-01 00:00:00
Title: Komisijas Īstenošanas regula (ES) 2020/478 (2020. gada 1. aprīlis), ar kuru labo Īstenošanas regulu (ES) 2017/2470, ar ko izveido jauno pārtikas produktu Savienības sarakstu (Dokuments attiecas uz EEZ)

2.4.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 102/1
               
            
         KOMISIJAS ĪSTENOŠANAS REGULA (ES) 2020/478
         (2020. gada 1. aprīlis),
         ar kuru labo Īstenošanas regulu (ES) 2017/2470, ar ko izveido jauno pārtikas produktu Savienības sarakstu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2015. gada 25. novembra Regulu (ES) 2015/2283 par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Eiropas Parlamenta un Padomes Regulu (EK) Nr. 258/97 un Komisijas Regulu (EK) Nr. 1852/2001 (1), un jo īpaši tās 8. pantu,
         tā kā:
         
                     (1)
                  
                  
                     Saskaņā ar Regulas (ES) 2015/2283 8. pantu Komisijai līdz 2018. gada 1. janvārim bija jāizveido to jauno pārtikas produktu Savienības saraksts, kuri atļauti vai paziņoti saskaņā ar Eiropas Parlamenta un Padomes Regulu (EK) Nr. 258/97 (2).
                  
               
                     (2)
                  
                  
                     To jauno pārtikas produktu Savienības saraksts, kuri atļauti vai kuri paziņoti saskaņā ar Regulu (EK) Nr. 258/97, tika izveidots ar Komisijas Īstenošanas regulu (ES) 2017/2470 (3).
                  
               
                     (3)
                  
                  
                     Ar Komisijas Īstenošanas regulu (ES) 2018/1023 (4) Īstenošanas regula (ES) 2017/2470 tika labota un tās pielikums tika aizstāts, lai tajā iekļautu vairākus atļautus vai paziņotus jaunos pārtikas produktus, kas sākotnējā Savienības sarakstā nebija iekļauti.
                  
               
                     (4)
                  
                  
                     Pēc Īstenošanas regulas (ES) 2017/2470 un Īstenošanas regulas (ES) 2018/1023 publicēšanas pārtikas apritē iesaistīti uzņēmēji Īstenošanas regulas (ES) 2017/2470 pielikumā konstatēja vēl kādu kļūdu un paziņoja par to Komisijai.
                  
               
                     (5)
                  
                  
                     Lai pārtikas apritē iesaistītajiem uzņēmējiem un dalībvalstu kompetentajām iestādēm nodrošinātu skaidrību un juridisko noteiktību un tādējādi sekmētu jauno pārtikas produktu Savienības saraksta pareizu īstenošanu un izmantošanu, ir jāveic labojums.
                  
               
                     (6)
                  
                  
                     
                        Schizochytrium sp. (T18) eļļa tika atļauta paziņošanas procedūrā saskaņā ar Regulas (EK) Nr. 258/97 5. pantu. Schizochytrium sp. (T18) eļļas specifikācijās norādītais kļūdainais skābes skaitlis ir ≤ 0,5 mg KOH/g, nevis pareizais skābes skaitlis ≤ 0,8 mg KOH/g. Ar Īstenošanas regulu (ES) 2017/2470 izveidotajā jauno pārtikas produktu Savienības sarakstā norādīts tas pats kļūdainais skaitlis.
                  
               
                     (7)
                  
                  
                     Tāpēc Īstenošanas regulas (ES) 2017/2470 pielikuma 2. tabulā Schizochytrium sp. (T18) eļļas specifikācijās būtu attiecīgi jālabo skābes skaitlis.
                  
               
                     (8)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Īstenošanas regulas (ES) 2017/2470 pielikumu labo saskaņā ar šīs regulas pielikumu.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 1. aprīlī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 327, 11.12.2015., 1. lpp.
         
         
            (2)  Eiropas Parlamenta un Padomes 1997. gada 27. janvāra Regula (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (OV L 43, 14.2.1997., 1. lpp.).
         
            (3)  Komisijas 2017. gada 20. decembra Īstenošanas regula (ES) 2017/2470, ar ko saskaņā ar Eiropas Parlamenta un Padomes Regulu (ES) 2015/2283 izveido jauno pārtikas produktu Savienības sarakstu (OV L 351, 30.12.2017., 72. lpp.).
         
            (4)  Komisijas 2018. gada 23. jūlija Īstenošanas regula (ES) 2018/1023, ar kuru labo Īstenošanas regulu (ES) 2017/2470, ar ko izveido jauno pārtikas produktu Savienības sarakstu (OV L 187, 24.7.2018., 1. lpp.).
      
      
         
            PIELIKUMS
            Īstenošanas regulas (ES) 2017/2470 pielikuma 2. tabulā (Specifikācijas) ierakstu par Schizochytrium sp. (T18) eļļu aizstāj ar šādu:
            
               
                           Atļautais jaunais pārtikas produkts
                        
                        
                           Specifikācijas
                        
                     
                           “
                                 Schizochytrium sp. (T18) eļļa
                           
                        
                        
                           Skābes skaitlis: ≤ 0,8 mg KOH/g
                           Peroksīda skaitlis (PV): ≤ 5,0 meq/kg eļļas
                           Mitrums un gaistošo vielu saturs: ≤ 0,05 %
                           Nepārziepjojamās vielas: ≤ 3,5 %
                           Transtaukskābes: ≤ 2,0 %
                           Brīvās taukskābes: ≤ 0,4 %
                           DHA saturs: ≥ 35 %”